เมื่อสิปกว่าปีก่อน ย่านเตาปูนถือเป็นย่านที่มีอาหรอร่อยๆ ชุกชุมย่านหนึ่งเลยทีเดียว เริ่มจากขนมจีบข้าง รร.ดนตรีสยามกลการ ต่อด้วยบะหมี่เครื่องในหมูนัท เตาปูน แล้วเดินไปกินไอติมทิพรส บางวันกินจนเงินค่าขนมหมด ต้องเดินกลับบ้านก็มี 

วันนี้คิดถึงเรื่องเก่าๆ เลยย้อนมากิน ก็พบว่าขนมจีบจากที่คนเยอะๆ ก็ไม่มีคนต่อแถว เหมือนจะเปลี่ยนร้าน รสชาติก็ไม่ได้เรื่อง ไอติมทิพรสก็ปิดตัว นัทก็ปิดร้านหนี ดีนะที่ติดป้ายไว้ว่าย้ายหนีไปไหน เลยต้องตามมากินจนได้

ตัวร้านอยู่ ตรงข้ามสะพาน 99 เลียบคลองประปา ร้านใหญ่และดูดีกว่าเก่าเยอะ จอดรถได้แถวหน้าร้านเลย

ที่ต้องสั่งคือหม้อดิน 50 บาท เป็นต้มเลือดหมู+เส้นก๊วยเตี๋ยว ซึ่งซิกเนเจอร์ของร้านคือเส้นบะหมี่ทำเอง แบบแบนและหนึบๆ คู่กับสารพัดเครื่องใน เกี๊ยวอีกหลายลูก และน้ำซุปแสนอร่อย ที่ไม่ต้องปรุง รสชาติดั้งเดิม ทำเอาอดีตหวนกลับมาเลย

สุดท้ายผมก็กินไป 3 จาน ให้หายคิดถึง รักจริงๆ ร้านนี้ ไม่รู้ว่าลุงคนขายจะจำเด็กที่ลุงชอบแถมบะหมีให้ประจำได้มั้ย แต่วันนี้ผมได้มากินอีกครั้ง บอกเลยว่าอนาคตผมมีนัด กับ นัท เตาปูนแน่นอน
